La confecció del currículum, el primer pas en la cerca de feina, mereix donar-hi un parell de voltes!
El currículum és el document en que, quan cerques feina, facilites les dades personals, la teva formació i l'experiència laboral per motivar l'interès d'alguna empresa i aconseguir una entrevista de selecció.
Ha de ser clar, breu, ben ordenat i ben escrit; hi has de destacar les aptituds i n'has d'eliminar les dades supèrflues.
Segons allò que t'interessi de remarcar, pots escriure un currículum cronològic o funcional.
T'oferim accés a models d'exemple i a recomanacions per a elaborar-lo.
Cronològic: La informació s'ordena de manera cronològica.
El més convenient és citar en primer lloc l'experiència més recent, ja que generalment serà la més rellevant a l'hora d'aconseguir una nova feina.
Aquest model de currículum és aconsellable per a persones amb una trajectòria laboral ascendent i continuada (sense períodes d'inactivitat).
El càrrec i l'empresa destaquen més que les habilitats personals.
Temàtic: Aquest model de currículum no és tan conegut com la resta.
En l'apartat d'experiència professional les dades s'agrupen segons les diferents àrees en que s'ha treballat.
A més, et permet resaltar de l'experiènica professional les funciones que més ens interessen, les fites aconseguides, etc. Tambè és útil per amagar llargs períodes de temps sense treballar
Ha de constar Nom i cognoms, Adreça (amb el codi postal i la població), Data i lloc de naixement, Telèfon, DNI (opcional).
La formació la podem classificar en formació reglada i Formació no reglada, (formació ocupacional, privada, etc.).
S'ha de posar l'any i el centre on es van realitzar els estudis, en el cas de la formació ocupacional s'especificarà el nombre d'hores.
S'han d'indicar els títols més alts (per exemple, no cal posar el graduat si s'és llicenciat)
Quan la formació sigui molt extensa podem afegir un apartat de formació complementària (seminari, congressos, conferències, etc).
Només inclourem aquest apartat en el cas que aquestes dades tinguin importància per si mateixes, ja que el lloc ho requereix.
Si no és així, i/o no es tenen amplis coneixements, es poden posar en el sector d'altres coneixements.
S'especificarà el nivell d'idiomes que s'ha assolit (pex "Nivell C", "First Certificate") i l'any en que s'ha obtingut.
En el cas de no tenir cap títol, es posarà el nivell de coneixements a nivell de parlar i escriure.
En referència a la informàtica es posaran tots els llenguatges que es coneixen, centre i any si s'ha fet un curs.
En aquest apartat s'ha de posar la empresa en que s'ha treballat, el període de temps en anys, les funcions desenvolupades i el càrrec ocupat.
Es pot afegir l'experiència laboral sense contracte i, si l'experiència laboral és molt minsa, les pràctiques realitzades.
Posarem la informació que no encaixa en altres apartats, però que recolza la nostra candidatura, com pex vehicle propi, carnet de conduir, disponibilitat horària, cartes de recomanació, aficions i hobbies (només en el cas que aquests tinguin relació amb el lloc de treball; per exemple per una oferta de feina en una botiga d'esports, pot ser convenient que especifiquem si practiquem algun esport).
Penseu que el currículum és la primera informació sobre vosaltres que reben les empreses (és la primera forma de presentar-vos a l'empresa), per tant ha de ser un document atractiu, que convidi a llegir-se.
Tant important és el la informació que hi conté com la presentació.
Així, algunes recomanacions per a redactar el vostre CV son les següents:
Utilitza paper blanc (tamany Dina 4), de bona qualitat i lliura el CV mecanografiat (excepte quan l' exigeixin manuscrit).
• Ha de ser breu, concís, per tant, cal que organitzeu bé la informació; Cal seguir una estructura (encapçalament, dades personals, formació, experiència laboral) Recorda!
• Utilitzeu marges i espais per facilitar la lectura.
• No feu servir la primera persona (jo vaig estudiar, jo vaig treballar...).
És millor que utilitzeu substantius i/o infinitius per descriure llocs, èxits i feines desenvolupades.
• Tampoc cal parlar de pretensions econòmiques, ja es tractarà a l'entrevista.
• Sigueu sincers: Totes les dades han de ser verídiques; tot i així, cal destacar els aspectes positius i "amagar" allò que no interessi.
• Compte amb les faltes d'ortografia!
• Si incorpores una fotografia, ha de ser recent, de bona qualitat, i s'ha de posicionar al marge dret de la primera pàgina.
Fitxa d'anàlisi d'un currículum
A primera vista, dona una impressió impecable, de claredat i ordre?
La claredat del full (mecanografiat i fotocopiat), és perfecta?
Els paràgrafs estan ben separats?, es respecten els espais?
S'han eliminat tots els retocs i correccions?
Totes les paraules utilitzades són senzilles i concretes?
Les dates s'expressen de la mateixa forma a tot el currículum?
S'ha exclòs tota la informació que pot ésser interpretada negativament?
S'ha expressat la "disponibilitat immediata"?
S'han anomenat activitats extraprofessionals i s'han destacat qualitats personals desenvolupades en elles?
La carta de presentació és un document independent del currículum que et convé escriure quan respons a una oferta de feina o et presentes a una empresa per despertar l'interès dels seus representants.
Pot determinar que es llegeixin el teu currículum amb més deteniment i decideixin de convocar-te a una entrevista professional.
Per tant, la carta ha d'enriquir el currículum i ha de subratllar els punts forts de la teva candidatura i el teu interès pel lloc o l'empresa a la qual t'adreces.
Mira'n uns quants models d'exemple i segueix els suggeriments per a escriure-la.